久不久都會過九龍城行下，晚上相約好友係九龍城開餐食泰菜 自己早到諗住黎行下 仲有成兩個幾鐘先夠鐘 自己一個人食碗麵醫下肚先啦！之前都黎過兩三次 食物平靚正嗌左碗腩筋河 牛腩夠淋 入味！牛筋入味得黎有咬口 吾會炆至過晒龍！ 河粉比正常食開既 略嫌厚身左啲 眼見小店都係做街坊生意  啲食客同樓面呀姐有傾有講 有啲嗌豬手要淋啲 要爽口啲 師傅都無托手爭，Good呀！見牆上食左好多餐牌無既食物 姜蔥豬潤撈粗麵 香辣炸爪河 （到底咩係炸爪呢？）下次要黎試新野！